PDP-7

**PDP-7** (forkortelse for '''P'''rogrammed '''D'''ata '''P'''rocessor-**7**)  er en tidligere 18-biter CISC minidatamaskin som ble produsert av Digital Equipment Corporation (DEC). Datamaskinen ble introdusert i april 1965, og var den første som benyttet DEC's Flip-Chip teknologi. Med en prislapp på $72&nbsp;000, var det en billig men kraftfull maskin etter datidens standarder.

PDP-7 var den tredje av DECs 18-biter minidatamaskiner, og hadde essensielt samme instruksjonssett som forgjengerne PDP-4 og PDP-9. PDP-7 var den første PDP som benyttet elektriske forbindelser uten kretskort (*[[wire-wrap|wire-wrapping]]*). Hovedminnet hadde en minnesyklus på 1.75 µs og en tilleggstid på 4 µs. Standard minnekapasitet var 4K 18-biter ord (9 kB), som kunne utvides til 64K 18-biter ord (144 kB). Inn- og utmatningen foregikk via en DEC 340 CRT dataskjerm, et tastatur, en Teletype Model 33 fjernskriver, en Calcomp 563/565 plotter, et hullbånd og en DECtape type 555 båndstasjon.

PDP-7 ble levert sammen med en Fortran II-kompilator, en symbolsk assembler, en teksteditor, en debugger, vedlikeholdsrutiner, et programvarebibliotek for aritmetikk og programmeringsverktøy til å utvikle programvare som var kompatibel med PDP-4. PDP-7 ble blant annet brukt til å kontrollere kjernereaktorer. I 1966 ble en PDP-7 ved Massachusetts General Hospital i Boston brukt til utviklingen av programmeringsspråket MUMPS.

I 1969 skrev Ken Thompson den første versjonen av operativsystemet UNIX i assemblerspråket til PDP-7. UNIX er en forkortelse for *«Uniplexed Information and Computing Service»*, i motsetning til operativsystemet Multics som hadde betydningen *«Multiplexed Information and Computer Services»*. En annen forklaring er at systemet ble kalt «Unics» (den ene) som et ordspill relatert til Multics (de mange). Navnene er hentet fra *[[Space Travel (videospill)|Space Travel]]*, et videospill som brukte datagrafikk for å avbilde bevegelsene til planetene og deres måner.

Det ble solgt og produsert 120 enheter av PDP-7 og PDP-7/A. Den første (S#1) var en prototype. Den første kunden (S#2) var Stanford University i Palo Alto i California.

Noen få gjenværende PDP-7 systemer er fortsatt operative. En PDP-7/A (S#115) er også under restaurering ved Universitetet i Oslo. En PDP-7/A (S#113) som tidligere befant seg ved University of Oregon i dets *Nuclear Physics Laboratory*, befinner seg nå i operativ tilstand ved Living Computer Museum i Seattle, Washington. En tredje maskin (S#47) befinner seg i samlingen til Max Burnet i nærheten av Sydney, Australia.

PDP-7 ble i 1969 erstattet av PDP-15, som var DECs siste minidatamaskin.

## Liste over PDP-7 minidatamaskiner

Den følgende informasjon er hentet fra en liste over kundestøtte for 18-biter minidatamaskiner, som ble laget av Digital Equipment Corporations i 1972. Listen omfatter de 102 første PDP-7 (50 stk) og PDP-7/A (52 stk), men mangler informasjon om S#22, S#46 og S#125 slik at den i praksis gir informasjon om 99 systemer.

### PDP-7

### PDP-7/A

## Referanser


## Eksterne lenker
*Digital Equipment Corporation PDP-7, 
*Programmed Data Processor 7, Digital Equipment Corporation, Maynard, Massachusetts, brosjyre F-71 fra 1964
*Programmed Data Processor 7, Digital Equipment Corporation, en brosjyre fra 1964 som gir en mer detaljert beskrivelse av datamaskinens grunnleggende operasjoner og valgmuligheter
*Digital Logic Handbook, Digital Equipment Corporation, 3. utgave, mars 1961
*The Digital Logic Handbook, Flip Chip modules, Digital Equipment Corporation, 1967
*Technicians handbook 1974, Digital Equipment Corporation, 5. utgave, mars 1977
*Programmed Data Processor 7 Reference Manual, Digital Equipment Corporation, desember 1964
*Programmed Data Processor 7 Users handbook, Digital Equipment Corporation, 1965
*PDP-7 Maintainance manual, Digital Equipment Corporation, F77-A, 1966
*Architectural Evolution in DEC’s 18b Computers, Bob Supnik, 2003, revidert utgave 8. oktober 2006
*Card Readers for DEC’s 18b Computers
*PDP-7 Interface and installation manual, Digital Equipment Corporation, F78A, 1966
*PDP-7 Maintainance manual, Digital Equipment Corporation
*PDP-7/A S#113, PowerPoint presentasjon av professor Lefevre ved University of Oregon om historien og restaureringen av deres PDP-7/A
*Engineering Design Report: PDP-7/Modified 338 Display Interface, Stephen F. Lundstrom, University of Michigan, august 1967
*LOCOSS: A multiprogramming Monitor for DEC PDP-7, D. R. Frantz, R. F. Brender, J. L. Foy Jr., Technical Report 10, University of Michigan, november 1968
*Specialized System Software for interacting DEC PDP-7 and IBM 1800 computers, D. R. Frantz, R. F. Brender, J. L. Foy Jr., T. W. Schunior, Technical Report 11, University of Michigan, desember 1968
*Flexible high-speed interface between IBM 800 and DEC PDP-7 computers, R. F. Brender, J. L. Foy Jr., Technical Report 12, University of Michigan, november 1968
*DEC PDP-7/IBM 1800 High speed interface reference manual,  J. L. Foy Jr., R. F. Brender, D. R. Frantz, J. A. Miller, Technical Report 31, University of Michigan, august 1970
*MIT/LCS/TM-11 Description and Flow chart of the PDP-7/9 Communication package, Phillip W. Ward, juli 1970